EL
C 112/2
Επίσημη Εφημερίδα της Ευρωπαϊκής Ένωσης
27.3.2023
V (Γνωστοποιήσεις)
ΔΙΚΑΙΟΔΟΤΙΚΕΣ ΔΙΑΔΙΚΑΣΙΕΣ
ΔΙΚΑΣΤΗΡΙΟ Απόφαση του Δικαστηρίου (δέκατο τμήμα) της 9ης Φεβρουαρίου 2023 — Ευρωπαϊκή Επιτροπή κατά Σλοβακικής Δημοκρατίας (Υπόθεση C-342/21) (1) [Παράβαση κράτους μέλους – Περιβάλλον – Οδηγία 2008/50/EΚ – Ποιότητα του ατμοσφαιρικού αέρα – Άρθρο 13, παράγραφος 1, και παράρτημα XI – Συστηματική και διαρκής υπέρβαση των οριακών τιμών για τα μικροσωματίδια (ΑΣ10) σε ορισμένες ζώνες της Σλοβακίας – Άρθρο 23, παράγραφος 1 – Παράρτημα XV – Περίοδος υπέρβασης αυτών των οριακών τιμών «όσο το δυνατόν συντομότερη» – Κατάλληλα μέτρα] (2023/C 112/02) Γλώσσα διαδικασίας: η σλοβακική Διάδικοι Προσφεύγουσα: Ευρωπαϊκή Επιτροπή (εκπρόσωποι: R. Lindenthal και M. Noll-Ehlers) Καθής: Σλοβακική Δημοκρατία (εκπρόσωπος: S. Ondrášiková)
Διατακτικό Το Δικαστήριο αποφασίζει: 1) Η Δημοκρατία της Σλοβακίας — παρέβη τις υποχρεώσεις που υπέχει από το άρθρο 13, παράγραφος 1, της οδηγίας 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη, σε συνδυασμό με το παράρτημά της XI, καθόσον υπερέβη συστηματικά και διαρκώς την ημερήσια οριακή τιμή για τις συγκεντρώσεις μικροσωματιδίων (ΑΣ10) από το 2005 έως και το 2019, με εξαίρεση το έτος 2016, στη ζώνη SKBB01, περιοχή Banská Bystrica, και, με εξαίρεση τα έτη 2009, 2015 και 2016, στον οικισμό SKKO01.1, Košice, και — παρέβη τις υποχρεώσεις που υπέχει από το άρθρο 23, παράγραφος 1, δεύτερο εδάφιο, της ίδιας οδηγίας, σε συνδυασμό με το παράρτημά της XV, στην ίδια ζώνη και στον ίδιο οικισμό, καθώς και στη ζώνη SKKO02, περιοχή Kosiče, καθόσον δεν προέβλεψε στο πλαίσιο των σχεδίων για την ποιότητα του αέρα τα κατάλληλα μέτρα ώστε η περίοδος υπέρβασης της εν λόγω ημερήσιας οριακής τιμής να είναι όσο το δυνατόν συντομότερη.
2) Καταδικάζει τη Σλοβακική Δημοκρατία στα δικαστικά έξοδα.
(1)
ΕΕ C 278 της 12.7.2021.